CELEX: 62007CA0518
Language: sk
Date: 2010-03-09 00:00:00
Title: Vec C-518/07: Rozsudok Súdneho dvora (veľká komora) z  9. marca 2010 — Európska komisia/Spolková republika Nemecko (Nesplnenie povinnosti členským štátom — Smernica 95/46/ES — Ochrana fyzických osôb pri spracovaní osobných údajov a voľný pohyb týchto údajov — Článok 28 ods. 1 — Vnútroštátne dozorné orgány — Nezávislosť — Správny dohľad vykonávaný týmito orgánmi)

1.5.2010   
            
            
               SK
            
            
               Úradný vestník Európskej únie
            
            
               C 113/3
            
         Rozsudok Súdneho dvora (veľká komora) z 9. marca 2010 — Európska komisia/Spolková republika Nemecko
   (Vec C-518/07) (1)
   
   (Nesplnenie povinnosti členským štátom - Smernica 95/46/ES - Ochrana fyzických osôb pri spracovaní osobných údajov a voľný pohyb týchto údajov - Článok 28 ods. 1 - Vnútroštátne dozorné orgány - Nezávislosť - Správny dohľad vykonávaný týmito orgánmi)
   2010/C 113/04
   Jazyk konania: nemčina
   
      Účastníci konania
   
   
      Žalobkyňa: Európska komisia (v zastúpení: C. Docksey, C. Ladenburger a H. Krämer, splnomocnení zástupcovia)
   
      Žalovaná: Spolková republika Nemecko (v zastúpení: M. Lumma a J. Möller, splnomocnený zástupcovia)
   
      Vedľajší účastník, ktorý v konaní podporuje žalobkyňu: Európsky dozorný úradník pre ochranu údajov (v zastúpení: H. Hijmans a A. Scirocco, splnomocnení zástupcovia)
   
      Predmet veci
   
   Nesplnenie povinnosti členským štátom — Porušenie článku 28 ods. 1 druhého pododseku smernice Európskeho parlamentu a Rady 95/46/EHS z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, s. 31; Mim. vyd. 13/015, s. 355) — Povinnosť členských štátov zabezpečiť, aby vnútroštátne dozorné orgány, ktoré majú vykonávať dohľad nad spracovaním osobných údajov, vykonávali svoje úlohy úplne nezávisle — Podriadenie dozorných orgánov spolkových krajín vykonávajúcich dohľad nad spracovaním osobných údajov v neverejnej sfére štátnemu dohľadu
   
      Výrok rozsudku
   
   
               1.
            
            
               Spolková republika Nemecko si tým, že podriadila štátnemu dohľadu dozorné orgány poverené dohľadom nad spracovaním osobných údajov neverejnými subjektami a verejnoprávnymi podnikmi, ktoré sa zúčastňujú na hospodárskej súťaži na trhu (öffentlich-rechtliche Wettbewerbsunternehmen) v rôznych spolkových krajinách, čím nesprávne prebrala požiadavku, podľa ktorej tieto orgány vykonávajú svoje úlohy „úplne nezávisle“, nesplnila povinnosti, ktoré jej vyplývajú z článku 28 ods. 1 druhého pododseku smernice Európskeho parlamentu a Rady 95/46/EHS z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov.
            
         
               2.
            
            
               Spolková republika Nemecko je povinná nahradiť trovy konania Európskej komisie.
            
         
               3.
            
            
               Európsky dozorný úradník pre ochranu údajov znáša vlastné trovy konania.
            
         
      (1)  Ú. v. EÚ C 37, 9.2.2008.